**NÁRODNÁ RADA SLOVENSKEJ REPUBLIKY**

**IX. volebné obdobie**

Č.: KNR-VSV-1814/2024/9

**455a**

# Spoločná správa

**výborov Národnej rady Slovenskej republiky o prerokovaní návrhu poslancov Národnej rady Slovenskej republiky Romana MICHELKA, Rudolfa HULIAKA, Andreja DANKA a Adama LUČANSKÉHO na vydanie zákona, ktorým sa dopĺňa zákon č. 311/2011 Z. z. Zákonník práce v znení neskorších predpisov a ktorým sa menia a dopĺňajú niektoré zákony (tlač 455)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre sociálne veci ako gestorský výbor **k návrhu** poslancov Národnej rady Slovenskej republiky Romana MICHELKA, Rudolfa HULIAKA, Andreja DANKA a Adama LUČANSKÉHO na vydanie zákona, ktorým sa dopĺňa zákon č. 311/2011 Z. z. Zákonník práce v znení neskorších predpisov a ktorým sa menia a dopĺňajú niektoré zákony **(tlač 455)** (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

Národná rada Slovenskej republiky uznesením č. 536 z 25. septembra 2024 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre sociálne veci.

Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

**Stanovisko vlády** Slovenskej republiky k návrhu poslancov Národnej rady Slovenskej republikyRomana MICHELKA, Rudolfa HULIAKA, Andreja DANKA a Adama LUČANSKÉHO na vydanie zákona, ktorým sa dopĺňa zákon č. 311/2011 Z. z. Zákonník práce v znení neskorších predpisov a ktorým sa menia a dopĺňajú niektoré zákony **(tlač 455)** podľa § 70 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebolo do konania schôdze gestorského výboru doručené**.

**IV.**

Návrh poslancov Národnej rady Slovenskej republiky Romana MICHELKA, Rudolfa HULIAKA, Andreja DANKA a Adama LUČANSKÉHO na vydanie zákona, ktorým sa dopĺňa zákon č. 311/2011 Z. z. Zákonník práce v znení neskorších predpisov a ktorým sa menia a dopĺňajú niektoré zákony **(tlač 455) prerokovali a odporučili** Národnej rade Slovenskej republiky **schváliť**:

Ústavnoprávny výbor Národnej rady Slovenskej republiky uznesením č. 186 zo 17. októbra 2024,

Výbor Národnej rady Slovenskej republiky pre sociálne veci uznesením č. 66 z 21. októbra 2024.

Výbor Národnej rady Slovenskej republiky pre financie a rozpočet prerokoval návrh zákona 21. októbra 2024 a **neprijal uznesenie**, keďže návrh uznesenia **nezískal súhlas nadpolovičnej väčšiny prítomných poslancov** podľa čl.  84 ods. 2 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996  Z.  z. o  rokovacom poriadku Národnej rady Slovenskej republiky v znení neskorších predpisov.

**V.**

Z uznesení výborov Národnej rady Slovenskej republiky uvedených v IV. bode tejto spoločnej správy vyplývajú tieto pozmeňujúce a doplňujúce návrhy:

1. V názve návrhu zákona sa text „311/2011“ nahrádza textom „311/2001“.

Ide o opravu čísla Zákonníka práce.

**Ústavnoprávny výbor NR SR**

**Výbor NR SR pre sociálne veci**

**Gestorský výbor odporúča schváliť.**

1. V čl. I § 119b ods. 1 prvej vete a druhej vete sa vypúšťajú slová „(ďalej len „prepitné“)“ a slová „(ďalej len „prijímateľ prepitného“)“.

Ide o vypustenie nadbytočných legislatívnych skratiek, ktoré nadväzujú na vymedzenia pojmov rovnakého znenia ako predmetné legislatívne skratky.

**Ústavnoprávny výbor NR SR**

**Výbor NR SR pre sociálne veci**

**Gestorský výbor odporúča schváliť.**

1. V čl. I § 119b ods. 1 tretej vete sa vypúšťa odkaz 1 vrátane poznámky pod čiarou a úvodnej vety k nej.

V zákonoch kódexového typu sa nepoužívajú poznámky pod čiarou. Platí to aj pre Zákonník práce, ktorý doteraz neobsahuje žiadne poznámky pod čiarou.

**Ústavnoprávny výbor NR SR**

**Výbor NR SR pre sociálne veci**

**Gestorský výbor odporúča schváliť.**

1. V čl. I § 119b ods. 3 a 4 sa slová „interný predpis“ vo všetkých tvaroch nahrádzajú slovami „vnútorný predpis“ v príslušnom tvare.

Ide o nahradenie slov zaužívanou právnou terminológiou v rámci Zákonníka práce.

**Ústavnoprávny výbor NR SR**

**Výbor NR SR pre sociálne veci**

**Gestorský výbor odporúča schváliť.**

1. V čl. IV bode 1 § 13 ods. 1 sa vypúšťajú slová „(ďalej len „prepitné“)“.

Ide o vypustenie nadbytočnej legislatívnej skratky.

**Ústavnoprávny výbor NR SR**

**Výbor NR SR pre sociálne veci**

**Gestorský výbor odporúča schváliť.**

**VI.**

**Gestorský výbor** na základe stanovísk výborov k návrhu poslancov Národnej rady Slovenskej republiky Romana MICHELKA, Rudolfa HULIAKA, Andreja DANKA a Adama LUČANSKÉHO na vydanie zákona, ktorým sa dopĺňa zákon č. 311/2011 Z. z. Zákonník práce v znení neskorších predpisov a ktorým sa menia a dopĺňajú niektoré zákony **(tlač 455)** a v ich uzneseniach uvedených pod bodom IV. tejto správy **odporúča** Národnej rade Slovenskej republiky návrh zákona v znení schválených pozmeňujúcich a doplňujúcich návrhov

**schváliť.**

**VII.**

Gestorský výbor odporúča **hlasovať o návrhoch 1** **až 5** v piatej časti tejto spoločnej správy **spoločne** so stanoviskom gestorského výboru **schváliť.**

**Spoločná správa** výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní **bola schválená** uznesením Výboru Národnej rady Slovenskej republiky pre sociálne veci  
č. 79 z 22. októbra 2024.

Týmto uznesením výbor zároveň poveril spoločnú spravodajkyňu **Dagmar Kramplovú**, aby na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Zároveň určil poslancov Jána Richtera, Jozefa Cecha, Ľubicu Laššákovú, Zdenku Mačicovú, Alenu Novákovú, Michala Stušku a Janu Vaľovú za náhradníkov spravodajcu.

 Bratislava 22. októbra 2024

**Ján Richter v.r**

**predseda výboru**